section_heading: Kritike
paragraph_text: Film je uglavnom dobio pozitivne ocjene filmske kritike. New York Times klasificirao je Unutarnje carstvo kao "na mahove briljantno" nakon projekcije na filmskom festivalu u Veneciji. Peter Travers, kritičar magazina Rolling Stone, napisao je: "Moj je savjet, kad se suočite s ovom halucinogenom briljantnošću - samo izdržite." Jonathan Ross opisao je film kao "djelo genija... Barem mislim."